cyanic-selkie/wikianc huggingface dataset:
Sochaczewin piirikunta
Sochaczewin piirikunta on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 85 045. Siihen kuuluvat seitsemän kuntaa ovat Brochów, Iłów, Młodzieszyn, Nowa Sucha, Rybno, Sochaczew ja Teresin. vasen|pienoiskuva|220px|Piirikunnan väestöpyramidi 2014. Vuoden 2019 lopussa Sochaczewin piirikunnan asukkaista 51,7 prosenttia oli naispuolisia ja 48,3 prosenttia miespuolisia. Alle 18-vuotiaat muodostivat 19,1 prosenttia piirikunnan väestöstä, työikäiset 59,9 prosenttia ja eläkeikäiset 21 prosenttia väestön keski-iän ollessa 41,2 vuotta. Vuonna 2019 piirikunnassa syntyi 875 lasta. Sochaczewin piirikunnan väkiluvun ennakoidaan pienenevän 77 913 asukkaaseen vuoteen 2050 mennessä.
Reri Grist
Grist teki oopperadebyyttinsä vuonna 1959 Santa Fen oopperassa, jossa hän esiintyi Adelen ja Blonden rooleissa. Euroopan-ensiesiintymisensä hän teki vuonna 1960 Yön kuningattarena Kölnin oopperassa. Hän esiintyi myös Zürichin oopperassa (1961–1964), Covent Gardenissa, Wienin valtionoopperassa, Baijerin valtionoopperassa, Wiener Festwochenilla ja Salzburger Festspielellä.
Schalin
Schalin on suomenruotsalainen sukunimi. Nimen haltijoita:
Reri Grist
Vuonna 1966 Grist esiintyi ensimmäistä kertaa New Yorkin Metropolitan-oopperassa Rosinan osassa. Hänen muihin rooleihinsa ovat lukeutuneet Despina, Adina ja Gilda. Konserttilaulajana hän on esittänyt ohjelmistoa barokkimusiikista Bergiin ja Weberniin. Varhaisella urallaan hän esiintyi Bernsteinin johtamalla Gustav Mahlerin neljännen sinfonian levytyksellä. Grist avioitui musiikkitieteilijä Ulf Thompsonin kanssa. Hän on opettanut Yhdysvalloissa ja Saksassa.
Pimeälipas ja muita kertomuksia
Pimeälipas ja muita kertomuksia on Ursula K. Le Guinin vuonna 1975 ilmestynyt novellikokoelma. Teos on suomennettu valikoimana alkuteoksen novelleja. Suomentaja on Johanna Vainikainen-Uusitalo.
Froidos
Froidos on kunta Koillis-Ranskassa Meusen departementissa Grand Estin alueella. Kunnassa asui 98 asukasta vuonna 2017 ja sen pinta-ala on 8,74 neliökilometriä.
Froidosin väkiluku on kasvanut kuudella henkilöllä vuodesta 2007, jolloin kunnassa asui 92 asukasta. Vuonna 2012 kunnan väkiluku oli 100, eli siellä asui kaksi asukasta enemmän kuin vuoden 2017 väestönlaskennassa.
The Neighbourhood
The Neighbourhood (joskus tyyliteltynä "THE NBHD") on vuonna 2011 perustettu yhdysvaltalainen alternative rock -yhtye. Yhtyeeseen kuuluvat laulaja Jesse Rutherford, kitaristit Jeremy Freedman ja Zach Abels, rumpali Brandon Fried, sekä basisti Mikey Margott. Yhtyeen tunnetuin kappale lienee Spotify-kuuntelukertojen perusteella ”Sweater Weather”.
Yhtyeen esikoisalbumi, I Love You julkaistiin 23. huhtikuuta 2013. Tätä ennen yhtye oli julkaissut EP:t I'm Sorry... sekä Thank You. Yhtyeen levy-yhtiönä toimii Columbia Records. 16. tammikuuta 2014 yhtye ilmoitti, että rumpali Bryan Sammis jättää yhtyeen aloittaakseen soolouran.
Nokia 8 Sirocco
Nokia 8 Sirocco on suomalaisen HMD Globalin helmikuussa 2018 esittelemä älypuhelin. Se tuli myyntiin huhtikuussa 2018.
Puhelimessa on 5,5 tuuman OLED-kosketusnäyttö, 6 gigatavua keskusmuistia ja 128 gigatavua tallennustilaa. Takakamera on 12 ja 13 megapikselin kaksoiskamera ja etukamera viiden megapikselin kamera. Käyttöjärjestelmänä on Android 8.1 Oreo. Puhelimessa on IP67-luokitus ja langaton lataus.
Daniel Dennett
Filosofia
Dennettin tähän mennessä huomiota herättänein teos on Tietoisuuden selitys (1992), jossa hän esittelee mallinsa ihmismielen toiminnasta ja tietoisuudesta. Dennett kritisoi ajatusta siitä, että mieli olisi tai mielessä olisi jollakin tapaa näyttämö, jonne aistimukset tuotaisiin esitettäviksi ikään kuin jollekin sisäiselle tarkkailijalle. Tällaista vastustamaansa käsitystä hän nimittää kartesiolaiseksi teatteriksi. Hänen mukaansa kartesiolainen teatteri on läheistä sukua kartesiolaiselle dualismille, eli käsitykselle siitä, että mieli on ruumiista ja aivoista erillinen kokonaisuus, joka elää elämäänsä jonkinlaisessa hengen todellisuudessa, ja aivojen rooli on vain välittää näiden kahden substanssin välillä.
Kartesiolainen teatteri on monien hylkäämä, mutta Dennett paljastaa usean mielen toimintaa tutkivan tutkijan edelleen turvautuvan paremman puutteessa tai jopa tietämättään selityksiin, jotka pohjautuvat siihen. Hän näkee tehtäväkseen selittää tietoisuuden ilman minkäänlaista sisäistä esittämistä, ilman laadullisia tiloja eli kvalioita. Hänen mukaansa aivot reagoivat aisti-impulsseihin sellaisenaan, eivätkä niiden "esityksiin". Esimerkiksi aistittua punaista väriä ei esitetä kellekään "punaisuutena" missään päin aivoja, eikä nähtyä koiraa koota kokonaiseksi koiran kuvaksi päässämme - vaikka näin luulemme kokevamme. Dennettin mukaan tietoisuutemme eri toiminnot tapahtuvat eri aivoalueilla, esimerkiksi kuuleminen yhdellä ja näkeminen toisella, eikä näitä aistimuksia missään vaiheessa tuoda yhteen sellaiseksi aistimusten ja ajatusten yhtenäiseksi ja samanaikaiseksi kokonaisuudeksi, jollaisena tietoisuuttamme pidämme. Dennettin hajautettua mallia kutsutaan yksivedoksisen, yhteentuodun tietoisuuden virran vastakohtana monivedosmalliksi.
Dennettin teoria ratkaisee useita aistien toiminnan anomalioita, eli tutkimuksissa löytyneitä ilmiöitä, joita aikaisemmat tutkijat eivät ole osanneet selittää teorioidensa pohjalta. Näitä ovat muun muassa Phi-ilmiö ja testit, joissa koehenkilön kokema aikajärjestys poikkeaa ulkomaailman tapahtumien todellisesta aikajärjestyksestä. Dennettin teorian eräät puolet selittävät monet tällaiset anomaliat ainakin entisiä selityksiä paremmin.
Dennettin kirja Darwin’s Dangerous Idea (1995) kertoo siitä, kuinka Charles Darwinin kehittämä evoluutioteoria on kyseenalaistanut monet vakiintuneet käsitykset.
Terra Cognita julkaisi vuonna 2006 suomeksi Daniel C. Dennettin samana vuonna ilmestyneen kirjan Lumous murtuu: Uskonto luonnonilmiönä. Dennett pohtii kirjassaan uskontojen merkitystä ja esittää, että uskonnot tulisi alistaa luonnontieteelliselle tarkastelulle.
Pauliina Auveri
Pauliina Auveri (s. 10. helmikuuta 1972) on suomalainen entinen jalkapalloilija. Hän edusti muun muassa Helsingin Jalkapalloklubia ja Malmin Palloseuraa. Auveri voitti HJK:ssa neljä Suomen mestaruutta ja kolme Suomen cupia sekä yhden mestaruuden MPS:ssa 1994. Hän pelasi vuosina 1990–1996 maajoukkueessa 23 ottelua, joissa hän teki neljä maalia.
Auveri valittiin vuoden naisjalkapalloilijaksi vuonna 1992.
Axel Gustaf Mellin
thumb|220px Axel Gustaf Mellin (2. heinäkuuta 1775 Akaa – 19. maaliskuuta 1856 Helsinki) oli suomalainen vapaaherra ja oikeuslaitoksen virkamies.
Mellinin vanhemmat olivat tilanomistaja ja vapaaherra Berndt Johan Mellin ja Agneta Juliana von Knorring. Hän valmistui ylioppilaaksi Turussa vuonna 1788 ja suoritti tuomarin perustutkinnon vuonna 1792. Sen jälkeen Mellin toimi Turun hovioikeudessa auskultanttina ja notaarina ja sai varatuomarin arvon vuonna 1800. Seuraavina vuosikymmeninä hän jatkoi uraansa sekä Turun että Vaasan hovioikeudessa, mutta toimi samalla myös senaatin palveluksessa, ensin sen yleisenä esittelijäsihteerinä ja myöhemmin senaatin oikeusosaston varapuheenjohtajana lähes 25 vuoden ajan. Pitkän virkauransa aikana Mellin osallistui monien keskeisten valtiollisten kysymysten käsittelyyn niin senaatissa kuin sen työtä tukeneissa komiteoissa.
Taistolaisuuden harmaa kirja
Taistolaisuuden harmaa kirja on Heikki Mäki-Kulmalan vuonna 2004 julkaisema kirja taistolaisuudesta. Teos on vastine Ilkka Kylävaaran Taistolaisuuden mustalle kirjalle.
Berkut (Ukraina)
pienoiskuva|oikea|Berkutin Logo Berkut oli Ukrainassa vuosina 1992–2014 toiminut miliisin erikoisyksikkö.
Vuonna 2014 Berkut oli merkittävässä roolissa Ukrainan vallankumouksessa tapahtuneissa mellakoissa, kun mellakkapoliisi otti yhteen aktivistien kanssa. 18. helmikuuta poliisi avasi tulen mellakoiden tukahduttamiseksi. Vallankumouksen aikana ja sitä edeltäneissä yhteenotoissa kuoli kymmeniä mielenosoittajia. Vallankumouksen myötä uusi hallitus lopetti Berkutin toiminnan.
Venäjä alkoi erikoisyksikön lopettamisen jälkeen myöntää passeja Berkutin entisille jäsenille Krimillä. Krimillä toimineet yksiköt siirtyivät Venäjän sisäministeriön alaisuuteen.
Useat lakkautetun Berkutin jäsenet liittyivät Itä-Ukrainan kapinallisiin Ukrainan hallitusta vastaan.
Alankomaat yleisurheilun Euroopan-mestaruuskilpailuissa
Alankomaalaisten voittamista Euroopan-mestaruuksista 23 on peräisin juoksulajeista, kaksi pituussuuntaisista hypyistä ja yksi ottelusta. Naiset ovat voittaneet 15 ja miehet 11 mestaruutta. Ensimmäiset kultamitalinsa maa voitti ensimmäisissä EM-kilpailuissa 1934, jolloin Christiaan Berger voitti kaksi pikajuoksumatkaa ja Willem Peters kolmiloikan. Maan menestynein EM-kisaurheilija on pikajuoksija Fanny Blankers-Koen, joka voitti viisi kultamitalia vuosina 1946–1950 ja saavutti ensimmäiset pronssimitalinsa jo vuonna 1938.
Luxemburgin pääministeri
Luxemburgin pääministeri on Luxemburgin hallituksen päämies. Pääministeri-nimike on ollut virallinen vuodesta 1989 lähtien, tosin epävirallisesti se on ollut käytössä pidempään. Vuosien 1857–1989 aikana hallituksen päämiehen virallinen nimitys oli hallituksen presidentti. Ennen vuotta 1857 puhuttiin neuvoston presidentistä.
Sitoutumattomat pääministerit
Luxemburgin ensimmäisen perustuslain voimaantulosta vuodesta 1848 aina 1900-luvun alkuun saakka Luxemburgin politiikkaa hallitsivat sitoutumattomat poliitikot ja valtiomiehet. Suurherttua osallistui aktiivisesti pääministerin valintaan ja henkilökohtaisesti nimitti heidät tehtäväänsä.
Vuodesta 1918
Luxemburgin puoluejärjestelmän luominen tapahtui vuoden 1915 jälkeen pääministeri Paul Eyschenin kuoltua virassa ollessaan. Eyschenin kuolema synnytti eri liikkeiden välillä valtataistelun, joka johti puoluejärjestelmän vakinaistumiseen.
Nokia 7 plus
Nokia 7 plus on suomalaisen HMD Globalin helmikuussa 2018 esittelemä älypuhelin. Se tuli myyntiin 19. huhtikuuta 2018. Puhelimessa on kuuden tuuman LCD-kosketusnäyttö. Keskusmuistia on 4 gigatavua ja tallennustilaa 64 gigatavua. Tilaa voi lisätä microSD-muistikortilla. Takakamera on 12 ja 13 megapikselin kaksoiskamera. Etukamerana on 16 megapikselin kamera. Akun kapasiteetti on 3 800 milliampeerituntia, jonka voi ladata Quick Charge 3.0 pikalatauksella.
Jaakko Uotila (yritysjohtaja)
Jaakko Uotila (s. 1949) on suomalainen proviisori. Hän oli Alkon toimitusjohtaja vuosina 2001–2013 eläkkeelle jäämiseensä saakka.
Aiemmin Uotila työskenteli Orion yhtymässä 1977–1996 ja Yliopiston Apteekin toimitusjohtajana 1996–2001.
Horacio Podestá
Horacio Podestá (26. heinäkuuta 1911 Buenos Aires, Argentiina – 15. heinäkuuta 1999) oli argentiinalainen soutaja. Hän kilpaili kesäolympialaisissa 1936 Berliinissä ja oli siellä mukana saamassa pronssia perämiehettömässä kaksikossa.
Kati Kantanen
Kati Kantanen (s. 23. kesäkuuta 1974 Mikkeli) on suomalainen entinen jalkapalloilija. Hän edusti urallaan Mikkelin Palloilijoita, Porrassalmen Urheilijoita, Malmin Palloseuraa, Helsingin Jalkapalloklubia sekä Yhdysvaltain yliopistosarjassa University of North Carolina at Greensboroa. Hän voitti urallaan kolme Suomen mestaruutta, pelasi yli 200 liigaottelua ja teki 102 maalia.
Kantanen pelasi vuosina 1991–1997 maajoukkueessa 20 ottelua, joissa hän teki yhden maalin.
Pelaajauran jälkeen Kantanen ryhtyi valmentajaksi. Hän liittyi FC Hongan valmennusryhmään kaudesta 2007 alkaen.
Nokia 1
Nokia 1 on HMD Globalin 25. helmikuuta 2018 julkaisema älypuhelin, jossa on esiasennettuna Android 8.1 (Oreo). Siinä ovat vaihdettavat Xpress-On kuoret.
Muotoilu
Nokia 1 -älypuhelimessa on 4,5-tuumainen näyttö FWVGA -resoluutiolla.
POIS-oireyhtymä
POIS-oireyhtymä on yleistilaa heikentävä syndrooma, joka ilmenee orgasmin jälkeen esiintyvänä oireiluna. Oireiden kesto voi vaihdella muutamasta tunnista useisiin päiviin. Oireyhtymän nimi on kirjainlyhenne englannin kielen sanoista postorgasmic illness syndrome. Ilmiö kuvattiin ensimmäisen kerran vuonna 2002.
Oireet
Oireet ilmaantuvat tavallisesti puolen tunnin kuluessa orgasmista ja katoava muutamassa päivässä.
Syndrooman oireet voivat olla fyysisiä tai psyykkisiä taikka molempia. Yleisiä psyykkisiä oireita ovat kognitiivinen häiriötila, voimakas vaivaantuneisuus, ärtyisyys, ahdistuneisuus, tarve vapautua ahdistuksesta, herkkyys hermojärjestelmälle stressiä aiheuttaville asioille (kuten kylmyydelle), alakulo sekä vaikeudet kommunikoinnissa, keskittymisessä, vuorovaikutuksessa, sanojen muistamisessa sekä informaation lukemisessa ja muistamisessa. Fyysisiä oireita ovat väsymys, päänsärky, lihassärky sekä flunssan tai allergian kaltaiset oireet kuten aivastelu, silmien kutina ja nuha. Osa potilaista myös tuntee voimakasta kuumotusta.
Oireyhtymää sairastavat ryhtyvät helposti välttämään seksiä, erityisesti orgasmia, tai ajoittamaan sen niin, että voivat levätä ja palautua usean päivän ajan sen jälkeen.
Diagnoosi
Oireyhtymä diagnosoidaan herkästi virheellisesti psykologisista tekijöistä johtuvaksi tai hypokondriaksi. Elimistön vähäisellä progesteronimäärällä arvellaan olevan osuutta syndroomaan. Myös vähäistä testosteronia, runsasta kortisolia, aivolisäkkeen kasvaimia ja turkkilaiseksi satulaksi kutsuttavan pääkallon painauman osittaista tyhjyyttä pidetään mahdollisina aiheuttajina.
Epidemiologia
POIS-oireyhtymää sairastavien todennäköisenä määränä pidetään 0,25–1 prosenttia väestöstä.
Kansainvälisyys
Kansainvälisyys tarkoittaa kansojen tai valtioiden välistä asiaa. Taloudessa kansainvälisyys viittaa erityisesti muunmaalaisiin verrattuna kilpailukelpoiseen, maailman parhaisiin kuuluvaan. Internationalismilla tarkoitetaan kansainvälisyysaatetta.
Isaac ibn Ghiyyat
Ibn Ghiyyat syntyi vuonna 1038 Lucenassa, Espanjassa, missä hän varttui ja myös johti rabbiinisen sisäoppilaitoksen tapahtumia. Toisien viranomaisten mukaan hän oli talmud ja posek Isaac Alfasin opettaja, kun taas toisien mukaan he olivat opiskelijatoverit. Ibn Ghiyyatin tunnetuimmat oppilaat olivat oma poikansa Judah ibn Ghayyatin lisäksi myös Joseph ibn Sahl ja Moses ibn Ezra. Talmudilainen soturi ja valtiomies Samuel ibn Naghrela ja tämän poika Joseph pitivät Ibn Ghiyyatia suuressa arvossa, ja Joseph-pojan kuolemansa jälkeen (vuonna 1066) Ibh Ghiyyat valittiin hänen tilalleen Lucenan rabbiksi, jona hän työskenteli kuolemaansa asti.
Ibn Ghiyyat kirjoitti kokoelman festivaaleja koskevia rituaalilakeja, joka julkaistiin nimikkeellä Sha'are Simḥah, ja jonka pesahia koskevat lait julkaistiin uudelleen vuonna 1864 Berliinissä nimikkeellä Hilkot Pesaḥim. Hän kirjoitti myös filosofisen selostuksen Saarnaajan kirjasta, mutta tämä teos tunnetaan ainoastaan myöhempien kirjailijoiden lainausten kautta. Hänen merkittävimmät teokset ovat liturgisia runoja, ja hänen virret löytyvät rukouskirjasta Maḥzor of Tripoli otsikolla Sifte Renanot.
Heikki Hämäläinen (näyttelijä)
Heikki Hämäläinen (24. toukokuuta 1939 Varkaus – 23. huhtikuuta 2012 ) oli suomalainen näyttelijä.
Serbia
Serbia eli Serbian tasavalta  on sisämaavaltio Balkanilla. Sen naapurimaita ovat Unkari pohjoisessa, Romania ja Bulgaria idässä, Pohjois-Makedonia, Kosovo ja Montenegro etelässä sekä Kroatia ja Bosnia ja Hertsegovina lännessä. Serbian pääkaupunki on miljoonakaupunki Belgrad (1,18 miljoonaa asukasta vuonna 2015).
Maantiede
thumb|250px|left|Serbian topografinen kartta. Serbian pohjoisosa on hedelmällistä tasankoa. Itäosissa on kalkkikiviharjanteita ja jokilaaksoja, etelässä vuoria ja kukkuloita. Pohjoisen ilmasto on mantereinen: kylmät talvet, kuumat kesät ja sadetta tasaisesti ympäri vuoden. Keskiosassa on mannerilmaston lisäksi välimerenilmastoa. Etelän vuorilla talvet ovat kylmiä, lumisateet ajoittain sakeita ja kesät puolestaan kuumia ja kuivia.
Serbian maapinta-alasta noin 58 prosenttia on maatalousmaata, 32 prosenttia metsää ja 10 prosenttia on muussa käytössä (Tilanne vuodelta 2011).
Maalla on yhteistä rajaa Romanian kanssa 537 kilometriä, Kosovon 365 kilometriä, Bosnian ja Hertsegovinan 345 kilometriä, Bulgarian 344 kilometriä, Kroatian 314 kilometriä, Unkarin 164 kilometriä, Montenegron 157 kilometriä ja Pohjois-Makedonian 101 kilometriä.
Historia
Serbit saapuivat nykyisille asuinsijoilleen kansainvaellusten aikana 600-luvulla. He olivat jakaantuneet kuuteen heimoon: Rascia/Raška, Bosnia, Neretva/Pagania, Zachumlie/Zahumlje.
Logan Browning
thumb|Logan Browning Logan Laurice Browning (s. 9. kesäkuuta 1989 Atlanta, Georgia, Yhdysvallat) on yhdysvaltalainen näyttelijä ja laulaja. Hänet tunnetaan parhaiten Netflix-alkuperäissarjasta Dear White People, jossa hän näytteli Samia vuonna 2017. Hän on myös näytellyt Carrieta televisiosarjassa Summerland, Ned's Declassified School Survival Guidessa Vanessan roolissa ja Meet The Brownsissa, jossa hän puolestaan näytteli Briannaa.
Serbia
Historia
Stefan Nemanja laajensi 1180 Serbiaa valloittamalla Zetan (Montenegron). Myös kuningas Stefan VI Uroš II Milutin laajensi valtiota ja valloitti Makedonian Bysantilta. Hänen aikanaan rakennettiin merkittävimmät keskiaikaisen Serbian rakennukset. Hänen pojanpoikansa Stefan Dušanin (1331–1355) aikana valtakunta saavutti huippunsa ja hallitsi aluetta Tonavalta Kreikkaan. Serbian valtakunta heikkeni Stefanin kuoleman jälkeen ja Kosovo Poljen taistelussa 1389 turkkilaiset löivät serbit. Ruhtinas Lazar Hrebeljanović kuoli taistelussa ja Serbia menetti Kosovon turkkilaisille. Taistelua seurasi epävakaa, mutta kulttuurisesti merkittävä aikakausi Lazarin pojan Stefan Lazarevićin johdolla. Vuonna 1402 Stefan sai Bysantilta arvonimen despootti ja jäljellä olevasta kuningaskunnasta muodostui Serbian despotaatti, joka oli Osmanien valtakunnan vasallivaltio. Vuoteen 1459 mennessä turkkilaiset ulottivat valtansa koko Serbiaan.
Kolmensadan vuoden ajan Serbia oli Osmanien valtakunnan alaisuudessa ja serbiasutus levisi myös Vojvodinaan ja Kroatiaan. Kun Habsburgien joukot työnsivät turkkilaiset Tonavan eteläpuolelle 1699, osa serbeistä vapautui turkkilaisten vallasta.
Itsenäisyysliike
Serbian itsenäisyysliike alkoi 1800-luvun alussa Karađorđe Petrovićin (1804–1813) ja Miloš Obrenovićin (1815–1817) myötävaikutuksella. Serbia sai ruhtinaskuntana itsehallinnon turkkilaisten alaisuudessa vuosien 1804 ja 1815 kansannousujen jälkeen 1817, vaikkakin turkkilaisten joukot pysyivät pääkaupungissa Belgradissa vuoteen 1867. Venäjän–Turkin vuosien 1828–1829 sodan jälkeen Serbia tunnustettiin ruhtinaskunnaksi osmanien vallan alla ja Venäjän keisarikunnan suojeluksessa. Bosnian vuoden 1875 kapinan jälkeen Serbia soti Venäjän ja Bosnian kapinallisten rinnalla Turkin sodan 1877–1878 heikentyvää Turkkia vastaan, mikä toi Serbialle suurvaltojen tunnustaman täyden itsenäisyyden ja suuria maa-alueita etelässä ja idässä.
Vuonna 1908 Itävalta liitti Bosnian itseensä ja rohkaisi Serbiaa Montenegron, Bulgarian ja Kreikan rinnalla Osmanien valtakuntaa vastaan. Ensimmäisessä Balkanin sodassa Serbia sai Pohjois- ja Keski-Makedonian, mutta Itävalta painosti sitä luopumaan albaanien maista, jotka olisivat tuoneet sille pääsyn merelle. Serbian ja Itävallan suhteet huononivat nationalistien pyrkiessä liittämään Itävallan vallan alle jääneet maat Serbiaan. Ensimmäinen maailmansota alkoi 1914 Itävalta-Unkarin hyökkäyksellä Serbiaan serbinationalistisen Gavrilo Principin tekemän arkkiherttua Frans Ferdinandin salamurhan jälkeen. Itävallan ja Bulgarian joukot miehittivät ympärysvaltojen puolella taistelleen Serbian pian sodan alettua. Ensimmäisen maailmansodan aikana kaatui 1,26 miljoonaa serbiä – yli puolet maan miespuolisesta väestöstä.
Jugoslavian johdossa
Kun Itävalta-Unkari hajosi sodan lopuksi, Serbiaan yhdistyivät Itävalta-Unkarin serbien ja muiden slaavien asuttama alue Baanaatti, Bačka ja Baranja (epävirallisesti Vojvodina), Montenegro sekä Itävalta-Unkarin eteläslaavien asuttamista alueista muodostetusta lyhytikäisestä Sloveenien, Kroaattien ja Serbien valtiosta eronnut Sremin alue marraskuussa 1918. Serbia yhdistyi tuon valtion kanssa nimellä Serbien, kroaattien ja sloveenien kuningaskunta joulukuussa 1918. Valtaosin serbien hallitsemassa valtiossa ilmeni kansallisuuksien välisiä erimielisyyksiä, joten kuningas Aleksanteri I hajotti perinteiset alueet ja muodosti yhdeksän hallinnollista maakuntaa. Vuonna 1929 kuningas teki vallankaappauksen ja muutti maan nimen Jugoslaviaksi.
Toisessa maailmansodassa Saksa ja Italia miehittivät Jugoslavian 1941. Serbian johtoon asetettiin Milan Nedićin johtama "Kansallisen pelastuksen hallitus". Maassa syntyi vastarintaliike, jonka muodostivat aluksi kuninkaallisen armeijan sotilaat, četnikit, mutta kommunistiset partisaanit Neuvostoliiton, Britannian ja Yhdysvaltain tuella vapauttivat koko maan 1944. Sodan aikana muodostettiin Demokraattinen federatiivinen Jugoslavia. Välttääkseen serbien hallitsevan aseman valtiossa Bosnia ja Hertsegovina, Makedonia ja Montenegro saivat yhtäläisen tasavallan aseman sosialistisessa Jugoslaviassa. Kosovosta ja Vojvodinasta tuli sen autonomisia maakuntia. Serbian kommunisteilla oli kuitenkin johtava asema maassa neljä vuosikymmentä. Entinen partisaanijohtaja Josip Broz Tito hallitsi maata aina vuoteen 1980. Tito katkaisi välinsä Staliniin, ja Jugoslavia pysyi Neuvostoliiton valtapiirin ulkopuolella sekä merkittävänä vaikuttajana sitoutumattomien maiden liikkeessä. Kommunistivallassa Jugoslavia kehittyi maatalousyhteiskunnasta teollisuusvaltioksi. Titon kuoleman 1980 jälkeen nationalistiset ja separatistiset mielialat voimistuivat Jugoslaviassa.
Villa Jeanneret-Perret
Villa Jeanneret-Perret (tunnettu myös nimellä Maison Blanche) on La Chaux-de-Fondsin kaupungissa sijaitseva vuonna 1912 valmistunut Le Corbusier’n suunnittelema asuinrakennus. Se oli hänen ensimmäinen itsenäinen projektinsa.
Serbia
Hajoamissodat
Vuonna 1997 syntyi separatistinen Kosovon vapautusarmeija (KLA), joka pyrki Kosovon itsenäisyyteen ja aloitti Kosovon serbiväestöön kohdistuneet vainoamiset ja murhat. Milošević aloitti loppuvuodesta 1998 poliisi- ja sotilaskampanjan KLA:ta vastaan, johon liittyi myös siviiliväestöön kohdistuneita julmuuksia ja noin 13 000 kuolonuhria eri puolilla. Vuonna 2004 Helena Rannan Berliner Zeitungille antama haastattelu nosti esille paljon kysymyksiä, sillä Ranta antoi ymmärtää että Racakissa Serbien tekemä joukkomurha olisi lavastettu Etyjissä antaen Natolle syyn Serbian kansan kuin Milosevicin pommittamiseen.
Villa Jeanneret-Perret
Rakennus
Villa Jeanneret-Perret on Le Corbusier’n ensimmäinen rakennus, jossa hän hylkäsi sveitsiläisen chalet-tyylin ja siirtyi hillittyyn klassiseen arkkitehtuuriin, johon hän otti vaikutteita sekä antiikista että nykyajasta. Tieltä rakennukseen pääsee käytävää pitkin, jonka alkuosaa peittää pergola. Käytävä kääntyy oikeaan, ja sitä reunustaa puut, kunnes se päättyy katseilta kätkettyyn ulko-oveen.
Serbia
Hajoamissodat
Nato pommitti Serbiaa maaliskuusta kesäkuuhun 1999. 79 päivän kampanjan jälkeen Milošević luovutti ja Naton johtamat joukot ottivat Kosovon haltuunsa, vaikka se jäi virallisesti Serbian osaksi. Pommituksissa kuoli 500–1500 siviiliä.
Villa Jeanneret-Perret
Rakennus
Rakennuksen ulkoasu on saanut vaikutteita muun muassa välimerellisestä perinteestä, josta tuli sen ulkopinnan väritys. Paikalliset ovat sen takia antaneet rakennukselle lisänimen ”Maison Blanche” (”valkoinen talo”). Pianosalongin neljä pylvästä puolestaan viittaavat klassiseen arkkitehtuuriin aina Pompejista Andrea Palladioon. Ullakon ikkunoihin, nelilapekatto ja akselittain muodostettu pohjapiirros ovat todennäköisesti saaneet vaikutteita Peter Behrensiltä, Josef Hoffmanilta ja Frank Lloyd Wrightin Winslow Housesta.
Serbia
Miloševićin jälkeen
Syyskuussa 2000 pidettiin vaalit, joissa virallisten tulosten mukaan Miloševićin hallituskoalitio sai niukan voiton. Välittömästi sen jälkeen kaupungit täyttyivät mielenosoittajista, jotka tukivat demokraattisen opposition Vojislav Koštunicaa. Milošević luopui vallasta 5. lokakuuta 2000, jonka jälkeen hallitusvaltaa piti kahdeksantoista puolueen demokraattinen oppositio (ДОС; DOS), jonka edustaja Koštunica nimitettiin presidentiksi. Koalitio voitti parlamenttivaalit joulukuussa 2000 ja pääministeriksi tuli Demokraattisen puolueen Zoran Đinđić. Milošević pidätettiin huhtikuussa 2001 ja Đinđić luovutti hänet tuomittavaksi Haagiin sotarikostuomioistuimeen. DOSin hallitus oli vallassa joulukuuhun 2003. Koalition välit huononivat muun muassa Miloševićin luovutuksesta johtuen ja Koštunican Serbian demokraattinen puolue lähti hallituksesta loppuvuodesta 2001, jonka jälkeen hallitusvastuussa olivat Demokraattinen puolue (DS) ja G17+. Pääministeri Đinđić salamurhattiin 12. maaliskuuta 2003.
Villa Jeanneret-Perret
Historia
Le Corbusier palasi Itä-Eurooppaan suuntaantuneelta matkalta 1911 ja perusti oman suunnitteluyrityksen. Hän suunnitteli vuosien 1912 ja 1917 välisenä aikana kolme rakennusta, ja vanhemmilleensa rakennettu Villa Jeanneret-Perret oli niistä ensimmäinen. Rakennuksen kustannukset olivat kuitenkin keskituloisille vanhemmille liian suuret, ja he joutuivat myymään sen seitsemän vuoden päästä kellonvalmistusteollisuuden ajauduttua lamaan.
Serbia
Miloševićin jälkeen
21. toukokuuta 2006 Montenegro piti kansanäänestyksen itsenäisyydestä, joka sai 55,5 prosentin kannatuksen, 0,5 prosenttiyksikköä yli vaaditun, ja maa julistautui 3. kesäkuuta itsenäiseksi. Serbia julistautui Serbia ja Montenegron seuraajavaltioksi.
Villa Jeanneret-Perret
Historia
Villa Jeanneret-Perret oli 1900-luvun aikana useilla eri omistajilla. Rakennuksen perusarkkitehtuuri on säilynyt, mutta esimerkiksi alkuperäinen Eternit-katto on korvattu uudella kattomateriaalilla. Lisäksi puutarhaa ja puutarhataloa on muokattu huomattavasti. Neuchâtelin kantoni luokitteli 1979 Villa Jeanneret-Perret’n historialliseksi rakennukseksi, ja Sveitsin valtio tunnusti vuonna 1994 sen kansallisen arvon. Association Maison Blanche -järjestö perustettiin vuonna 2000, ja se osti rakennuksen ja pyrki keräämään rahaa sen korjaamiseen. Rakennus restauroitiin vuosina 2004 ja 2005.
Serbia
Miloševićin jälkeen
Euroopan unioni keskeytti lähentymisneuvottelut Serbian kanssa 2006 ja ilmoitti, että niitä jatketaan vasta kun kansanmurhasta Bosniassa syytetty kenraali Ratko Mladić luovutetaan sotarikosoikeudenkäyntiin Haagiin. Nato sen sijaan hyväksyi Serbian joulukuussa 2006 rauhankumppanuusohjelmansa esijäseneksi.
Lokakuun 28. ja 29. päivinä vuonna 2006 pidettiin kansanäänestys, jossa hyväksyttiin uusi perustuslaki, joka korvasi Miloševićin aikaisen perustuslain. Perustuslaissa muun muassa määriteltiin Naton miehittämä albaanienemmistöinen Kosovo kiinteäksi osaksi Serbiaa.
Perustuslain astuessa voimaan järjestettiin 21. tammikuuta 2007 uudet vaalit, joiden voittajaksi julistautui Serbian radikaalipuolue, joka sai 29 % äänistä. Hallitussovun viipyessä 8. toukokuuta Koštunican Serbian demokraattisen puolueen tuella parlamentin puhemieheksi valittiin Radikaalipuolueen Tomislav Nikolić. Nikolić ehdotti 48 tunnin kuluessa valitsemisestaan maan julistamista hätätilaan "Kosovon epävakaan tilanteen vuoksi." Nikolić joutui eroamaan viiden päivän kuluttua nimittämisestään 13. toukokuuta DSS:n vedettyä häneltä tukensa.
Demokraattinen puolue, Serbian demokraattinen puolue, G-17+ ja pieni konservatiivinen DSS:n kanssa liittoutunut Uusi Serbia (Нова Србија) muodostivat hallituksen 11. toukokuuta neljä päivää ennen kuin vaalit olisi jouduttu uusimaan. Parlamentti hyväksyi hallituksen puolisen tuntien ennen aikarajan menoa umpeen. Koštunica jatkoi pääministerinä. pienoiskuva|[[Aleksandar Vučić, Serbian presidentti vuodesta 2017 ja pääministeri vuosina 2014–2017]] 17. helmikuuta 2008 albaanienemmistöinen Kosovon autonominen maakunta julistautui yksipuolisesti itsenäiseksi valtioksi ja sai tukea ja tunnustuksen Yhdysvalloilta ja useilta Euroopan unionin mailta. Kosovon asema suhteessa Serbiaan on edelleen kansainvälisesti avoin kysymys.
Kosovon tilanne johti maan hallituksen kaatumiseen, minkä jälkeen presidentti hajotti pääministerin suosituksesta parlamentin ja päädyttiin ennenaikaisiin vaaleihin samaan aikaan paikallisvaalien kanssa 11. toukokuuta 2008, vajaan vuoden kuluttua edellisistä vaaleista. Presidentti Boris Tadićin Eurooppalaisen Serbian puolesta (Za Evropsku Srbiju) -vaaliliitto (DS, G17+, SPO, LSV, Sandžak) voitti selvästi, mutta sen paikat eivät riittäneet hallituksen muodostamiseen.
Huhtikuussa 2017 Serbiassa järjestettiin vaalit, joissa pääministeri Aleksandar Vučić valittiin presidentiksi. Aiemmin Miloševićiin Serbian radikaalipuolueeseen kuulunut Vučić perusti vuonna 2008 maltillisemman ja EU-myönteisen Serbian edistyspuolueen yhdessä Tomislav Nikolićin kanssa. Vuonna 2012 Nikolić voitti presidentinvaalit ja hänen tilalleen puolueen johtoon tuli Aleksandar Vučić. Samana vuonna edistyspuolueen johtama koalitio voitti myös parlamenttivaalit ja Vučić nousi Serbian varapääministeriksi. Vuonna 2014 presidentti Nikolić ilmoitti uusista vaaleista. Edistyspuolue sai vaaleissa suuren voiton, ja Vučić valittiin pääministeriksi. Vuonna 2016 Serbiassa pidettiin taas ennenaikaiset parlamenttivaalit ja edistyspuolueen johtama koalitio sai taas vaalivoiton. Pääministeri Vučićin populistisen hallituksen linja muuttui entistä autoritaarisemmaksi ja median vapautta rajoittavaksi. Kannatusmittaukset ennustivat istuvalle presidentille Nikolićille tappiota ja tämän takia pääministeri Vučić lähti puolueen presidenttiehdokkaaksi voidakseen pitää myös presidenttiyden edistyspuolueella. Vaikka presidentin rooli Serbiassa on pitkälti seremoniallinen ja todellinen valta on pääministerillä, niin Edistyspuolueen puheenjohtajana Vučić valitsee myös Serbian seuraavan pääministerin ja pitää käytännössä myös ylintä poliittista valtaa käsissään.
Kesäkuussa 2017 Serbian presidentti Aleksandar Vucic nimitti uudeksi pääministeriksi Ana Brnabićin, joka oli paitsi Serbian ensimmäinen naispääministeri, myös ensimmäinen avoimesti homoseksuaali pääministeri Balkanin alueella.
Serbian oppositiopuolueet ilmoittivat boikotoivansa huhtikuussa 2020 pidettäväksi suunniteltuja parlamenttivaaleja. Hallitseva edistyspuolue ja presidentti Aleksandar Vucic hallitsivat tiukasti Serbian mediaa ja opposition mukaan asetelma oli erittäin epätasainen. Vaaleja lykättiin koronaviruspandemian takia. Kesäkuussa 2020 pidetyt vaalit voitti edistyspuolue, joka sai 62,6 % äänistä. Sen lisäksi hallituskumppani sosialistinen puolue sai 10,9 % äänistä ja isänmaallinen rintama -puolue 4,2 %. Loput puolueet eivät ylittäneet kolmen prosentin äänikynnystä, mutta vähemmistökansojen puolueet, joita äänikynnys ei koske, saivat näiden kolmen lisäksi edustajia parlamenttiin. Äänestysprosentti jäi historian alhaisimmaksi, alle 50 prosentin.
Politiikka
pienoiskuva|[[Ana Brnabić, Serbian pääministeri vuodesta 2017]] Kun Slobodan Miloševićn valtakausi päättyi 5. lokakuuta 2000, oppositio nousi valtaan. Jännitteet lisääntyivät vähitellen hallinnossa, kunnes Serbian demokraattinen puolue (DSS) jätti hallituksen jättäen Demokraattisen puolueen (DS) yksin valtaan. Serbian pääministeri kesästä 2017 on Ana Brnabić.
Presidentti valitaan suoralla kansanvaalilla viideksi vuodeksi kerrallaan, sama presidentti korkeintaan kahdelle kaudelle. Serbian nykyinen presidentti on Aleksandar Vučić vuodesta 2017.
Yksikamarisessa parlamentissa kansalliskokouksessa on 250 jäsentä, jotka valitaan puoluelistoilta nelivuotiskaudelle. Toukokuun 2012 vaaleissa parhaiten menestyivät Serbian edistyspuolue SNS (73 paikkaa), Demokraattinen puolue DS (67 paikkaa) ja Serbian sosialistipuolue SPS (44 paikkaa).
Presidentti Nikolić allekirjoitti tammikuun lopussa 2014 määräyksen parlamentin hajottamisesta ja aikaistetuista parlamenttivaaleista. Hajotuksen syynä oli, että hallitus tarvitsi vahvemman mandaatin suunnittelemiensa uudistusten toteuttamiseksi. Laajoja uudistuksia edellyttivät muun muassa aiottu EU-jäsenyys ja maan talouden tila.
Serbiasta tuli EU-jäsenehdokas 1.3.2012, ja jäsenyysneuvottelut sen kanssa alkoivat 21.1.2014. Niiden arveltiin kestävän kuudesta kymmeneen vuotta. Nykyisen pääministeri Vučićin kunnianhimoinen tavoite oli saada Serbia EU:n jäseneksi vuonna 2020.
Vuoden 2014 ylimääräisten parlamenttivaalien ylivoimainen voittaja oli Serbian edistyspuolue SNS. Sen johtajasta Aleksandar Vučićista tuli uusi pääministeri. Toiseksi parhaiten menestyivät sosialistit.
Vuonna 2016 Serbiassa järjestettiin taas ennenaikaiset parlamenttivaalit, joissa Vučićin Serbian edistyspuolue SNS sai 131 paikkaa, Serbian sosialistinen puolue SPS 29 paikkaa, Serbian radikaalipuolue SRS 22 paikkaa ja Demokraattinen puolue DS 16 paikkaa.
Vuoden 2020 vaaleissa, joita lykättiin parilla kuukaudella koronapandemian takia, sai pääministeri Vučićin edistyspuolue hallituskumppaneineen suuren vaalivoiton opposition boikotoitua vaaleja. Äänestysprosentti jäi alle viidenkymmenen.
Hallinnollinen jako
Serbia koostuu 24 piiristä, joista seitsemän on Vojvodinan autonomisessa maakunnassa. Piirit muodostuvat 122 kunnasta ja 23 kaupungista. Serbia ei ole tunnustanut Kosovon tasavaltaa, jota pitää edelleen Kosovo-Metohijan autonomisena maakuntana (edellisten lisäksi viisi piiriä, 28 kuntaa ja yksi kaupunki).
Talous
Vuonna 2002 arvioitiin että Serbian bruttokansantuote oli puolittunut 1990-luvun alun jälkeen. Syitä tähän olivat muun muassa maata vastaan käytetyt talouspakotteet, Miloševićin jälkeensä jättämä syvä korruption kulttuuri, vuonna 1999 tapahtuneet Nato-pommitukset ja rauhaa seurannut siirtymävaihe asteittain vapautettuun markkinatalouteen. Serbian on arvioitu saavuttavan vuoden 1989 elintason vuonna 2020.
Keskimääräinen nettopalkka on Serbiassa 402 euroa kuukaudessa (tilanne huhtikuussa 2008) ja työttömyysaste on noin 20 prosenttia. Serbiassa on tasavero.
Maatalous tuottaa kahdeksan prosenttia bruttokansantuotteesta ja työllistää 23,9 prosenttia työvoimasta. Maatalous tuottaa vehnää, maissia, sokerijuurikasta, auringonkukkia ja vadelmia sekä naudan- ja sianlihaa ja maitoa. Vuonna 2013 työttömiä oli 20 prosenttia. Serbian luonnonresursseihin kuuluvat muun muassa öljy, kaasu, rautamalmi, kupari, sinkki, kulta, hopea ja suola.
Serbiassa on 28 lentopaikkaa, joista kahdella on yli kolme kilometriä pitkä kiitotie. Rautateitä on 3808 kilometriä ja päällystettyä maantietä 28 000 kilometriä.
Stargate (musiikkituottajat)
Stargate on norjalainen musiikkia tuottava ja lauluja sanoittava tiimi, joka koostuu Tor Erik Hermansenista (s. 14. lokakuuta 1972) ja Mikkel Storleer Eriksenistä (s. 10. joulukuuta 1972) ja jonka päätoimipaikka sijaitsee Los Angelesissä. Tiimin päälajityyppeihin kuuluvat R&B, pop ja hip hop. Stargate perustettiin Trondheimissä, Norjassa. He ovat tuottaneet ja sanoittaneet tai vain tuottaneet kappaleita muun muassa Michael Jacksonille, Britney Spearsille, Beyoncélle, Rihannalle, Janet Jacksonille, Mariah Careylle, Shakiralle, Jennifer Lopezille, Mary J. Bligelle, Ne-Yolle, Katy Perrylle, Coldplay, Pinkille, Sialle, Kylie Minoguelle ja Lionel Richielle.
Serbia
Väestö
Serbian väkiluku oli vuoden 2022 arvion mukaan 6 739 471. Arvio ei sisällä Kosovon väestöä. Vuoden 2011 väestönlaskennan mukaan asukkaista 83,3 % oli serbejä. Merkittäviin vähemmistöihin lukeutuvat unkarilaiset (3,5 %), romanit (2,1 %) ja bosniakit (2,0 %).
Vuoden 2011 väestönlaskennan mukaan väestöstä 84,6 % oli ortodokseja, 5,0 % katolilaisia, 3,1 % muslimeja, 1,0 % protestantteja ja 0,8 % ateisteja.
Stargate (musiikkituottajat)
Stargate teki läpimurron Yhdysvaltain musiikkiteollisuuteen vuonna 2006, kun he julkaisivat heidän Ne-Yolle sanoittaman ja tuottaman kappaleen "So Sick", joka pääsi Billboard Hot 100-listan kärkeen. He tuottivat myös Beyoncén kansainvälisen menestyskappaleen "Irreplaceable", joka vietti Billboard Hot 100-listan kärjessä yhteensä kymmenen viikkoa. Pitkin heidän uraansa heidät on huomioitu runsaasta työskentelystä Rihannan kanssa, jolle he sanoittivat ja tuottivat neljä peräkkäistä Billboard Hot 100-listan kärkeen päätynyttä kappaletta vuosina 2010-11.
Serbia
Väestö
Vuoden 2011 väestönlaskennan mukaan väestöstä 88,1 % puhui serbiaa, joka on maan virallinen kieli. Unkaria puhui 3,4 %, bosniaa 1,9 % ja romanikieltä 1,4 %. Väestöstä 5,7 % puhui jotakin muuta kieltä ja 1,8 %:n kieli ei ollut tiedossa.
Vuonna 2020 serbialaisten keski-ikä oli 43,3 vuotta (miehillä 41,7 ja naisilla 45). Väestöstä 14,1 % on alle 15-vuotiaita, 65,9 % 15–64-vuotiaita ja 20,0 % yli 64-vuotiaita. Serbiassa syntyy vuosittain 8,9 lasta ja kuolee 16,4 ihmistä tuhatta asukasta kohti. Serbialaisten elinajanodote on miehillä 71,5 vuotta, naisilla 77 vuotta ja keskimäärin 74,2 vuotta.
Serbialaisista 14,1 % oli työttömiä vuoden 2017 arvion mukaan. Vuoden 2018 arvion mukaan 23,2 % eli köyhyysrajan alapuolella.
Kulttuuri
Serbia voitti ensimmäisellä yrityksellään itsenäisenä valtiona Eurovision laulukilpailun vuonna 2007, edustajanaan Marija Šerifović kappaleella Molitva. Voiton johdosta seuraavan vuoden kilpailu pidettiin pääkaupunki Belgradissa.
Bysantin vaikutus Serbiaan oli ehkä kaikkein suurinta. Serbit ovat pääosin ortodokseja. He käyttävät sekä kyrillisiä että latinalaisia merkistöjä tuloksena itäisistä ja läntisistä vaikutuksista.
Unescon maailmanperintöluettelossa on Serbiasta neljä kohdetta.
Urheilu
Serbia on osallistunut olympialaisiin itsenäisenä valtiona vuonna 1912 sekä vuodesta 2008 alkaen. Vuoteen 2006 asti serbiurheilijat kilpailivat osana Jugoslavian sekä Serbia ja Montenegron joukkueita. Serbian oman joukkueen ainoa olympiavoittaja on vuonna 2012 taekwondossa kultaa voittanut Milica Mandić. Vuoden 2008 olympialaisissa vesipallojoukkue sai pronssia, uimari Milorad Čavić hopeaa ja tennispelaaja Novak Đoković pronssia. Vuoden 2012 olympialaisissa vesipallojoukkue oli jälleen pronssilla, ammunnassa puolestaan Ivana Maksimović saavutti hopeaa ja Andrija Zlatić pronssia.
Serbian jalkapallomaajoukkue on pelannut itsenäisenä valtiona MM-kisoissa vuonna 2010 jääden kuitenkin alkulohkoon voittamalla vain Saksan.
Tennis on yksi Serbian suosituimmista urheilulajeista. Vuonna 2010 Serbia voitti ensimmäistä kertaa Davis Cupin. Vuonna 2011 Novak Đoković nousi miesten maailmanlistan ykkössijalle, ja hän voitti kauden aikana kolme Grand Slam -turnausta. Naisista maailmanlistan ykkössijalla ovat olleet Ana Ivanović sekä Jelena Janković.
Franklin-instituutti
Franklin-instituutti on tiedemuseo Philadelphiassa Pennsylvaniassa. Se perustettiin vuonna 1824, ja nykyisiin tiloihinsa se siirtyi vuonna 1934.
Historia
Franklin-instituutin vuonna 1824 perustivat Samuel Vaughn Merrick ja William H. Keating. Sen tarkoituksena oli kunnioittaa Benjamin Franklinia ja edistää tämän keksintöjen käyttöä. Se sijaitsi alkujaan Philadelphian piirikunnan oikeustalossa, joka tunnetaan nykyään Independence Hallina. Pian instituutti muutti kuitenkin uuteen rakennukseen, jossa sen tilat olivat noin sadan vuoden ajan.
1930-luvun lamasta huolimatta instituutti ja Poor Richard Club alkoivat vuonna 1930 etsiä rahoitusta uuden museorakennuksen rakentamiseksi. Ne onnistuivat 12 päivässä keräämään 5,1 miljoonaa dollaria, minkä ansiosta rakennustyöt voitiin aloittaa. Uuden rakennuksen kulmakivi laskettiin vuonna 1932 20th Streetin ja Benjamin Franklin Parkwayn risteykseen. Vuonna 1933 museoon rakennettiin Fels Planetarium, joka oli Yhdysvaltain toinen planetaario. Museo avattiin 1. tammikuuta 1934. Sen käytännönläheinen suhtautumistapa tieteeseen osoittautui suosituksi yleisön keskuudessa. Instituutti laajeni merkittävästi 1990-luvulla, kun sen yhteyteen perustettiin Mandell-keskus ja kaksi elokuvateatteria.
Insitituutti jakaa useita palkintoja.
Sokołówin piirikunta
Sokołówin piirikunta on yksi Masovian voivodikunnan piirikunnista. Piirikunnan arvioitu väkiluku oli vuoden 2019 lopussa 53 804. Siihen kuuluvat kahdeksan kuntaa ovat Bielany, Ceranów, Jabłonna Lacka, Kosów Lacki, Repki, Sabnie, Sokołów Podlaski ja Sterdyń.
Sokołówin piirikunnan pinta-alasta maatalousmaata on noin 70 prosenttia, metsää noin 22 prosenttia ja vesistöjä noin yksi prosentti. vasen|pienoiskuva|220px|Piirikunnan väestöpyramidi 2014. Vuoden 2019 lopussa Sokołówin piirikunnan asukkaista 50,5 prosenttia oli naispuolisia ja 49,5 prosenttia miespuolisia. Alle 18-vuotiaat muodostivat 17,5 prosenttia piirikunnan väestöstä, työikäiset 58,9 prosenttia ja eläkeikäiset 23,6 prosenttia väestön keski-iän ollessa 42,7 vuotta. Vuonna 2019 piirikunnassa syntyi 509 lasta. Sokołówin piirikunnan väkiluvun ennakoidaan pienenevän 39 757 asukkaaseen vuoteen 2050 mennessä.
Michel Riesen
Michel Riesen (s. 11. huhtikuuta 1979 Oberbalm, Sveitsi) on sveitsiläinen jääkiekkoilija. Hänen vahvuuksiinsa kuuluu nopeus, hyökkäyspään pelaaminen, laukaus ja pelinäkemys. Riesenin heikkouksiin kuuluu puolustuspelaaminen ja ajoittaiset asenneongelmat. Hän laukoo oikealta. Riesen on kaikkien aikojen ensimmäinen ensimmäisellä kierroksella NHL:ään varattu sveitsiläinen, kun Edmonton Oilers varasi hänet 14. pelaajana vuonna 1997. Tästä huolimatta Riesen pelasi kolmen tulokaskautensa aikana vain 12 NHL-ottelua kaudella 2000–2001 johtuen osaksi mentaalisista syistä. Tällä hetkellä hän on ilman sopimusta. Riesen pelasi viimeksi Sveitsin toiseksi korkeimmalla sarjatasolla National League B -joukkue EHC Baselissa kaudella 2013–2014.
Ammattilaisuran alku ja vuodet Pohjois-Amerikassa
Riesenin kasvattajaseura on SC Lyss, mutta hän pelasi ensimmäiset miesten pelinsä kuitenkin EHC Bielissä vain 15-vuotiaana Sveitsin pääsarja National League A:ssa kaudella 1994–1995. Riesen pelasi tuolloin 12 runkosarjaottelua tehden kaksi syöttöpistettä sekä viisi karsintasarjan ottelua tehden kaksi maalia. Biel putosi National League B:hen kaudeksi 1995–1996. Kahden kokonaisen NLB:ssä vietetyn kauden jälkeen Edmonton Oilers varasi Riesenin kaikkien aikojen ensimmäisenä sveitseläispelaajana ensimmäisellä kierroksella NHL:n varaustilaisuudessa 1997, jolloin hänet varattiin koko varaustilaisuuden 14. pelaajana. Riesenin jälkeen pienemmällä numerolla NHL:ään on varattu sveitsiläisistä Nino Niederreiter (New York Islanders 5. pelaajana vuonna 2010) ja Timo Meier (San Jose Sharks 9. pelaajana vuonna 2015).
Kaudeksi 1997–1998 Riesen palasi NLA:han ja siirtyi HC Davosin riveihin. Hän pelasi liigassa ensimmäisen kokonaisen kautensa tehden 32 runkosarjaottelussa tehot 16+9=25. Riesen oli Davosin kolmanneksi paras maalintekijä. Hänet palkittiin kauden päätteeksi NLA:n parhaana tulokkaana. Kaudeksi 1998–1999 Riesen siirtyi Edmonton Oilersin organisaatioon. Hän pelasi pääasiassa kaikki kolme tulokaskauttaan farmijoukkue Hamilton Bulldogsissa, AHL:ssä.
Kaudella 1999–2000 Riesen oli joukkueen paras maalintekijä ja toiseksi paras pistemies Daniel Clearyn jälkeen tehoilla 29+31=60. Kaudella 2000–2001 hän oli Bulldogsin kolmanneksi paras pistemies Jason Chimeran kanssa tehoilla 26+28=54. Riesen sai syksyn 2000 harjoitusleirin päätteeksi paikan Oilersin NHL-kokoonpanosta ja hän teki NHL-debyyttinsä kauden avausottelussa 6. lokakuuta 2000 Detroit Red Wingsia vastaan. Riesen pelasi kauden aikana lopulta 12 NHL-ottelua tehden yhden syöttöpisteen.
Paluu Davosiin
Heinäkuussa 2001 Oilers kauppasi Riesenin oikeudet sekä Doug Weightin St. Louis Bluesiin vaihdossa Marty Reasoneriin, Jochen Hechtiin ja Jan Horáčekiin. Hän ei kuitenkaan koskaan siirtynyt Bluesiin, vaan palasi lokakuussa kotimaahansa ja HC Davosiin kaudeksi 2001–2002. Riesen voitti kevään 2002 pudotuspelien jäähypörssin 52 minuutillaan ja kauden päätteeksi Sveitsin-mestaruuden. Kaudella 2002–2003 hän oli 17 osumallaan Davosin toiseksi paras maalintekijä Patrick Fischerin kanssa. Kaudella 2003–2004 Riesen oli 16 osumallaan joukkueen kolmanneksi paras maalintekijä. Kaudella 2004–2005 hän jakoi Davosin sisäisen maalipörssin toisen sijan Niklas Hagmanin ja Josef Marhan kanssa. Riesen voitti kauden päätteeksi Sveitsin-mestaruuden. Hän edusti kauden aikana Davosia ensimmäisen kerran urallaan myös Spengler Cupissa, jossa joukkue on pelannut yhtäjaksoisesti vuosittain tuosta lähtien.
Kaudella 2005–2006 Riesen oli 17 osumallaan Davosin toiseksi paras maalintekijä Landon Wilsonin jälkeen. Kevään 2006 pudotuspeleissä hän oli yhdeksällä osumallaan joukkueen paras maalintekijä. Riesen edusti Davosia kauden aikana myös Euroopan seurajoukkueiden mestaruusturnauksessa. Kaudella 2006–2007 hän teki NLA:n yhden kauden piste-ennätyksensä tehoilla 37+14=51, joilla Riesen voitti koko liigan maalipörssin ja jakoi pistepörssin kahdeksannen sijan Domenic Pittisin kanssa. Hän oli Davosin toiseksi paras pistemies Alexandre Daiglen jälkeen. Riesen voitti kauden päätteeksi Sveitsin-mestaruuden. Kaudella 2007–2008, kevään 2008 pudotuspeleissä hän oli kuudella osumallaan Davosin paras maalintekijä Daiglen kanssa. Riesen pelasi kauden aikana myös Euroopan seurajoukkueiden mestaruusturnauksessa. Kaudella 2008–2009 hän oli tehoilla 24+17=41 Davosin paras maalintekijä ja jakoi joukkueen sisäisen pistepörssin voiton Andres Ambühlin kanssa. Riesen jakoi NLA:n maalipörssin kuudennen sijan Kloten Flyersin Roman Wickin ja SCL Tigersin Daniel Steinerin kanssa. Hän voitti myös yhdeksällä osumallaan koko kevään 2009 pudotuspelien maalipörssin ja niiden päätteeksi Sveitsin-mestaruuden.
Rapperswil-Jona Lakers ja EHC Basel
Riesen jatkoi kaudella 2009–2010 uraansa Rapperswil-Jona Lakersin joukkueessa, jonka varakapteeniksi hän myös nousi. Riesen vietti joukkueessa neljä kautta, jonka jälkeen hän siirtyi kaudeksi 2013–2014 sarjatasoa alemmas EHC Baselin riveihin.
Maajoukkueura
Riesen edusti Sveitsiä MM-kilpailuissa vuosina 1998, 2000 ja 2001, joista viimeisimmässä turnauksessa hän oli kolmella osumallaan joukkueen paras maalintekijä Martin Plüssin kanssa. Riesen pelasi alle 20-vuotiaiden MM-kilpailuissa peräti neljästi vuosina 1996, 1997, 1998 ja 1999. Hän teki sekä vuoden 1997 että vuoden 1998 turnauksessa tehot 4+1=5 ja oli Sveitsin paras pistemies ja maalintekijä. Noista vuoden 1998 turnaus päättyi pronssiin ja Riesen valittiin toiseen tähdistökentälliseen.
Riesen pelasi myös alle 18-vuotiaiden EM-kilpailuissa kolme kertaa vuosina 1994, 1995 ja 1997. Hän ylsi kahdessa jälkimmäisessä turnauksessa Sveitsin sisäisen piste- ja maalipörssin voittoon. Vuoden 1997 turnaus päättyi pronssiin ja Riesen ylsi myös koko turnauksen maalipörssin voittoon kuudella osumallaan. Hänet valittiin parhaaksi hyökkääjäksi ja tähdistökentälliseen.
Ilona Ikonen
Ilona Ikonen (s. 10. toukokuuta 1985 Lieksa) on aktiiviuransa päättänyt suomalainen korkeushyppääjä. Hän edusti Lieksan Urheilijoita ja hänen valmentajanaan toimi Ahti Ikonen.
Sisäratojen SM-kilpailuista Ikonen saavutti pronssia korkeushypyssä vuonna 2006. Ennätyksikseen hän hyppäsi ulkoradoilla 171 cm (2005) ja sisäradoilla 172 cm (2006). Virallisiin kilpailuihin Ikonen ei ole osallistunut vuoden 2008 jälkeen.
Ausiàs March
thumb Ausiàs March (1397 Valencia − 1459 Valencia) oli espanjalainen kirjailija. Hän oli ensimmäinen merkittävä runoilija, joka kirjoitti katalaaniksi. Hän vaikutti suuresti sekä aikalaisiinsa että myöhempiin kirjailijoihin.
March taisteli nuorena Alfonso V:n joukoissa Sisiliassa, Sardiniassa ja Korsikalla. Hänen runoutensa kertoo kaipauksesta, himosta ja muista tunteista hänen rakastettuaan Teresa Bouta kohtaan. Runot on julkaistu 1500-luvulla neljänä kokoelmana, joita kutsutaan yleensä nimillä Cants d’amor (Rakkauslauluja), Cants de mort (kuoleman lauluja), Cants morals (Lauluja moraalista) ja Cant espiritual (Hengellisiä lauluja).
Kolmimuunteisuus
Kolmimuunteisuus on musiikin teorian käsite. Siitä käytetään myös termiä inegalisaatio.
Corvina
Corvina (myös Corvina Veronese) on viinin valmistukseen käytettävä tumma rypälelajike. Se on italialainen alkuperäislajike.
Ausiàs March
Vaikka March tunsi renessanssirunoilija Francesco Petrarcan töitä, häntä pidetään enemmän keskiaikaisena kuin renessanssin runoilijana.